- Hindi News
- National
- जिनपीयूषसागर की निश्रा में ढोक गांव में लब्धिनिधान पार्श्व तीर्थ का भूमि पूजन
जिनपीयूषसागर की निश्रा में ढोक गांव में लब्धिनिधान पार्श्व तीर्थ का भूमि पूजन
लब्धिनिधानपाश्र्वनाथ-मणिधारी तीर्थ का भूमि पूजन शुक्रवार को किया गया। खरतरगच्छाचार्य जिनपीयूषसागर सूरीश्वर की प्रेरणा एवं निश्रा में 30 बीघा के भू-भाग पर जिनालय के साथ दादावाडी, म्युजियम, गुरुकुल, गोशाला, वात्सल्य धाम सहित विभिन्न जनउपयोगी प्रकल्पों का निर्माण होगा। कार्यक्रम संयोजक मांगीलाल डोसी ने बताया कि चौहटन से वीरातरा जाने वाली रोड पर ढोक ग्राम में मंदिर निर्माण के लिए भूमि पूजन एवं शुद्धि कार्यक्रम हुआ। सूर्योदय के साथ ही खरतरगच्छाचार्य जिनपीयूषसागर सूरीश्वर की पावन निश्रा में पार्श्वनाथ भगवान की रथयात्रा निकाली गई। जो सकल संघ के साथ चौहटन से महोत्सव स्थल ढोक गांव तीर्थ भूमि पहुंची। विचक्षण स्नात्र मंडल अध्यक्ष भंवरलाल डोसी ने बताया कि भूमि पूजन के बाद दोपहर 12.36 बजे साधर्मिक भक्ति कार्यक्रम हुआ। तीर्थ नामकरण के लाभार्थी कुष्टमल हरखचंदोणी परिवार ने तीर्थ नामकरण की घोषणा की। आचार्य भगवंत ने तीर्थ का नाम लब्धि पार्श्वनाथ तीर्थ रखा। कार्यक्रम में विधि विधान सांचौर के प्रकाशभाई गुरु ने करवाया। भूमिपूजन करवाने का लाभ पुखराज नेमीचंद डोसी परिवार खनन विधि का लाभ बाबूलाल माणकमल धारीवाल परिवार ने लिया। भूमि दानदाता मथरीदेवी आसूलाल डोसी परिवार एवं नाथूलाल हंजारोणी परिवार का लब्धिनिधान तीर्थ की ओर से अभिनंदन किया गया। कार्यक्रम का संचालन नरेन्द्र वाणीगोता एवं सोहनलाल डोसी ने किया। पाश्र्वनाथ परमात्मा की प्रतिमा भरवाने का लाभ मथरीदेवी आसूलाल डोसी परिवार, गौतम स्वामी की प्रतिमा भरवाने का लाभ ढेलीदेवी नेमीचंद पारख परिवार ने लिया। वहीं जिनचन्द्रसूरी की प्रतिमा भरवाने का लाभ पारसमल आसूलाल धारीवाल परिवार ने लिया। इस दौरान खरतरगच्छाचार्य जिनपीयूषसागर सूरीश्वर का 32वां दीक्षा दिवस पर अभिनंदन किया गया। आचार्य ने एक व्यसन छोड़ने का संकल्प अपने शिष्यों से मांगा जिस पर दर्जनों शिष्यों ने नशा छोड़ने का संकल्प लिया। आचार्य ने कहा, मेरा संयम जीवन भी तभी सफल होगा जब समाज के लोग अपने ईश्वर के प्रति श्रद्धा ओर नशे के प्रति विरोध रखेंगे।
कार्यक्रम में चीफ एडवाइजर ‘जीतो़’ ललित नाहटा दिल्ली, नाकोड़ा ट्रस्ट अध्यक्ष अमृतलाल जैन, खरतरगच्छ संघ महामंत्री अनोप पारख जयपुर, गौतम पारख नयापारा राजीम, नमिऊण तीर्थ ट्रस्टी धीरज भूरा सिवनी, अभिषेक मालू सिवनी, भगवानदास बोथरा सांचौर, वेदमल मालू जोधपुर, बाबूलाल आर. संखलेचा सूरत, समाजसेवी मांगीलाल वडेरा, डाॅ बंशीधर तातेड़, जेठमल जैन, जैनश्रीसंघ चौहटन अध्यक्ष हीरालाल धारीवाल, सरपंच कमलादेवी डोसी, रूपसिंह राठौड़, हिन्दूसिंह राठौड़, उप सरपंच मोहनलाल सोनी, ढोक सरपंच शैतानसिंह सहित कई अतिथि मौजूद थे। संघ के सोहनलाल संखलेचा ने कहा कि चातुर्मास के साथ जैन समाज के सबसे बड़े महापर्व भगवान महावीर जन्म कल्याणक महोत्सव में निश्रा करने की विनती की। इस पर आचार्य ने कहा कि विहार जोग के आधार पर प्रयास रहेगा कि वो श्री संघ के इस आग्रह पर चातुर्मास करने का निर्णय ले।
बाड़मेर. लब्धिनिधान पाश्र्वनाथ-मणिधारी तीर्थ का भूमिपूजन के दौरान प्रवचन देते आचार्य।
बाड़मेर. लब्धिनिधान पाश्र्वनाथ-मणिधारी तीर्थ केभूमि पूजन कार्यक्रम में मौजूद श्रद्धालु।
tgl_Latn sot_Latn hin_Deva hin_Deva hin_Deva hin_Deva bho_Deva bho_Deva